Diari Oficial de la Generalitat Valenciana


Sumari del DOGV 3004, del 02-06-1997 (1997/7397)

ORDRE de 16 d'abril de 1997, de la Conselleria de Sanitat, per la qual es modifica l'Ordre de 19 de gener de 1996, de la Conselleria de Sanitat i Consum, que regula l'organització i el funcionament de la Central de Compres i Serveis per a tots els centres que hi pertanyen.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/04/16/(1)/dof/vci/html**

### Dades del document

Número de DOGV
:   3004

Data del DOGV
:   02-06-1997

Secció del DOGV
:   DISPOSICIONS GENERALS

Número del document
:   1997/7397


Data del document
:   16-04-1997

Organisme emissor
:   Conselleria de Sanitat

Tipus de document
:   Ordre

Anàlisi jurídica

ORDRE de 16 d'abril de 1997, de la Conselleria de Sanitat, per la qual es modifica l'Ordre de 19 de gener de 1996, de la Conselleria de Sanitat i Consum, que regula l'organització i el funcionament de la Central de Compres i Serveis per a tots els centres que hi pertanyen.
  
El Consell de la Generalitat Valenciana, mitjançant el Decret 33/1997, de 26 de febrer (DOGV núm. 2.942), ha aprovat el Reglament Orgànic i Funcional de la Conselleria de Sanitat. Per tant, a fi d'adequar-la a l'actual estructura de la Conselleria, cal modificar l'ordre de 19 de gener de 1996, de la Conselleria de Sanitat i Consum, per la qual es regula l'organització i el funcionament de la Central de Compres i Serveis. Per això,
  
  
  
ORDENE
  
  
Primer
  
Es modifiquen, de tot el text de l'Ordre de 19 de gener de 1996, les denominacions següents:
  
- La de «Conselleria de Sanitat i Consum», per la de «Conselleria de Sanitat».
  
- La de «Direcció General de Règim Econòmic», per la de «Direcció General de Recursos Econòmics».
  
- La de «Direcció per a la Gestió d'infrastructures, Subministraments i Hostaleria», per la de «Direcció de l'Àrea d'infrastructures i Aprovisionament».
  
  
Segon
  
Es modifica l'article 6 de l'Ordre de 19 de gener de 1996, que quedarà redactat així:
  
«Per a l'exercici de les funcions a), b), c) i e) de les detallades en l'article 5, la Comissió de Compres estarà composta pels membres següents:
  
- El director o directora general de Recursos Econòmics, que n'exercirà la presidència.
  
- El director o directora general d'Atenció Primària i Farmàcia.
  
  
- El director o directora general d'Atenció Especialitzada.
  
- El director o directora de l'Àrea d'Infrastructures i Aprovisionament.
  
- El cap o la cap del Servei d'Aprovisionament.
  
Hi poden assistir personalment, o a través de persones que deleguen de forma expressa, entre els funcionaris de les unitats respectives.
  
Hi poden assistir acompanyats d'especialistes en la matèria de què es tracte, els o les quals hi assistiran amb veu però sense vot.
  
  
El cap o la cap del Servei d'Aprovisionament ocuparà la secretaria en l'exercici de les funcions a què es refereix aquest punt.
  
  
Per a l'exercici de la funció d) de les detallades en l'article anterior, s'incorporaran aquests membres a la Comissió de Compres:
  
- Una persona en representació del Servei Jurídic o de l'Àrea Jurídica.
  
- L'interventor o interventora delegats de la Conselleria de Sanitat.
  
- El cap o la cap de la Secció de Contractes d'Aprovisionament, que ocuparà la secretaria quan la Comissió es constituïsca com a mesa de contractació.
  
- La persona responsable de la Unitat Central Logística.»
  
  
Tercer
  
Es modifiquen els punts 2 i 5 de l'article 8 de l'Ordre de 19 de maig de 1996, que queden redactats així:
  
«2. Per al cas de l'adquisició de productes, l'adjudicació del contracte pel període que es determine es realitzarà al conjunt dels proveïdors seleccionats. La quantitat total a adquirir de productes a cada proveïdor es coneixerà al final de la vigència del contracte com a resultat del producte del nombre d'unitats base servides pel preu efectivament aplicat en cada comanda.
  
El caràcter màxim dels preus oferits pels adjudicataris haurà de permetre'n la variabilitat, mitjançant peticions d'ofertes amb el període que es fixe en els plecs de clàusules administratives sol·licitats per la Direcció General de Recursos Econòmics.»
  
  
«5. D'acord amb l'Ordre de 10 de març de 1997, per la qual s'efectuen delegacions en matèria econòmica i pressupostària, l'òrgan de contractació per als procediments d'adquisició centralitzada serà, en tots els casos, el director general de Recursos Econòmics, i hi actuarà com a mesa de contractació la Comissió de Compres establida en aquesta ordre.»
  
  
Quart
  
S'afegeix un paràgraf al final de l'apartat 2 de l'article 12 i al final de l'article 13 de l'Ordre de 19 de gener de 1996, que fan així:
  
  
«Article 12.2 (\_//\_) Certificació d'estar al corrent de les obligacions tributàries estatals i autonòmiques i de la Seguretat Social.»
  
  
«Article 13 (\_//\_) La validesa de les certificacions de les obligacions tributàries i de la Seguretat Social serà de sis mesos, i han de ser actualitzades periòdicament per les empreses.»
  
  
  
València, 16 d'abril de 1997.- El conseller de Sanitat: Joaquín Farnós Gauchía.


Còpia Permalink ELI